Walter Morrison

Walter «Junie» Morrison (født 1954 i Dayton i Ohio, død 21. januar 2017) var en USA-amerikansk musiker, låtskriver og musikkprodusent. For sitt arbeid med funk-kollektivet Parliament-Funkadelic blei han innvotert i Rock and Roll Hall of Fame i 1997, sammen med femten andre kollektivmedlemmer.Omtale på nettstedet til Rock and Roll Hall of Fame; besøkt 21. desember 2015. 

Morrison var først med i funkgruppa Ohio Players tidlig på 1970-tallet. Han skreiv og produserte blant annet «Funky Worm», som i 1973 gikk til topps på rhythm-and-blues-lista i USA.Biografi og diskografi for Ohio Players på nettstedet Allmusic.com; besøkt 20. februar 2016. I 1974 blei han soloartist og gav ut tre album: When We Do, Freeze og Suzie Supergroupie.Diskografi for Morrison på nettstedet Allmusic.com; besøkt 20. februar 2016.

I 1977 blei han med i George Clintons Parliament-Funkadelic-grupper (P-Funk), der han fikk en sentral rolle, både som arrangør, låtskriver og produsent i tillegg til at han sang og spilte tangentinstrumenter.«He came aboard as musical director ...»; George Clinton: Brothas Be, Yo Like George, Ain't That Funkin' Kinda Hard On You? – A Memoir, Simon and Schuster 2014, ISBN 9781476751092, side 197 f. Han har tidvis opptrådt og komponert under psevdonymet J.S. Theracon.Theracons diskografi på nettstedet Discogs.com; besøkt 20. februar 2016. Morrison slutta å turnere med P-Funk i 1981, men har deltatt på ei rekke av kollektivets plater etter det.Biografi på nettstedet Allmusic.com; besøkt 20. februar 2016.

Han har seinere utgitt flere soloalbum: Bread Alone (1980), Junie 5 (1981), Evacuate Your Seats (1984) og When the City (2004).Diskografi for Morrison på nettstedet Allmusic.com; besøkt 20. februar 2016.

 Referanser 

 Eksterne lenker   




Kategori:Keyboardister fra USA
Kategori:Låtskrivere fra USA
Kategori:Plateprodusenter fra USA
Kategori:Medlemmer av Rock and Roll Hall of Fame (gruppemedlem)
Kategori:Personer fra Dayton